Որպեսզի ժամանակն օգտագործեն առավել արդյունավետությամբ, շինարարները հենասյուների բետոնի մարկան 300—ից դարձրել են 400։ "Դա մեզ հնարավորություն կտա ավելի շուտ բեռնել հենասյուները (տեղադրել ծածկի հեծանները) եւ չսպասել բետոնի ամրանալուն", - ասում է գլխավոր տնօրենը։ Իմ հարցին, թե շինարարական նորմատիվներով արդյոք ճի՞շտ է դեկտեմբերին ասֆալտբետոնե ծածկույթի տեղադրումը, Ռուբեն Խաչատրյանը պատասխանում է. "Կամրջի երթեւեկելի մակերեսը բետոնապատվելու է հիդրոֆոբ եղանակով, որի վրա տեղադրվելու է բարակ շերտով ասֆալտբետոնե ծածկույթ։ Եթե անգամ եղանակային պայմանները թույլ չտան ասֆալտապատել, հիդրոֆոբ բետոնե ծածկույթը լիովին կարող է առանց ասֆալտածածկույթի ապահովել տրանսպորտի երթեւեկը։ Այնպես որ՝ բոլոր դեպքերում Բարեկամության հրապարակի երկմակարդակ տրանսպորտային հանգույցը շահագործման կհանձնենք սահմանված ժամկետում"։